ประกาศคณะกรรมการกํากับหลักทรัพย์และตลาดหลักทรัพย์

ที่ กม. 25/2563

 เรื่อง  การกําหนดค่าธรรมเนียมการประกอบกิจการ

ตามที่ได้รับใบอนุญาต

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 14 วรรคหนึ่ง (2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  และมาตรา 9(2) แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้ยกเลิกความในข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 24/2562  เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 12 พฤศจิกายน พ.ศ. 2562  และให้ใช้ความต่อไปนี้แทน

“ข้อ 6  ค่าธรรมเนียมที่ผู้ได้รับใบอนุญาตรายใดรายหนึ่งต้องชําระตามประกาศนี้ เมื่อนับรวมกันแล้วต้องไม่ต่ํากว่าปีละ 50,000 บาท และไม่สูงกว่าปีละ 10 ล้านบาท เว้นแต่กรณีดังต่อไปนี้ 

(1) ผู้ได้รับใบอนุญาตมีการประกอบธุรกิจประเภทการเป็นที่ปรึกษาการลงทุนเพียงประเภทเดียว ให้ชําระค่าธรรมเนียมปีละ 25,000 บาท

(2)  ผู้ได้รับใบอนุญาตตามข้อ 5(6) ให้ชําระค่าธรรมเนียมการเป็นตัวแทนซื้อขายสัญญาซื้อขายล่วงหน้าต่างหากโดยต้องไม่ต่ํากว่าปีละ 50,000 บาท และไม่สูงกว่าปีละ 1 ล้านบาท”


ข้อ ๒ ให้เพิ่มความต่อไปนี้เป็นข้อ 6/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 24/2562  เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 12 พฤศจิกายน พ.ศ. 2562 

“ข้อ 6/1   ในกรณีที่ผู้ได้รับใบอนุญาตมีการระงับการประกอบธุรกิจทุกประเภทตลอดปีปฏิทิน ให้ผู้ได้รับใบอนุญาตชําระเฉพาะค่าธรรมเนียมขั้นต่ําตามที่กําหนดในข้อ 6” 


ข้อ ๓ ให้ยกเลิกความใน (2) ของข้อ 9 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 24/2562  เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 12 พฤศจิกายน พ.ศ. 2562  และให้ใช้ความต่อไปนี้แทน

“(2) ค่าธรรมเนียมการเป็นผู้ค้าหลักทรัพย์อันเป็นตราสารแห่งหนี้ ให้ชําระในอัตราตามมูลค่าการค้าหลักทรัพย์อันเป็นตราสารแห่งหนี้ดังนี้

          (ก) ต่ํากว่า 30,000 ล้านบาท     ปีละ   50,000 บาท

          (ข) ตั้งแต่ 30,000 ล้านบาท แต่ไม่ถึง 100,000 ล้านบาท   ปีละ 200,000 บาท

          (ค) ตั้งแต่ 100,000 ล้านบาท แต่ไม่ถึง 200,000 ล้านบาท  ปีละ   500,000 บาท

          (ง) ตั้งแต่ 200,000 ล้านบาท แต่ไม่ถึง 300,000 ล้านบาท   ปีละ 1,000,000 บาท

          (จ) ตั้งแต่ 300,000 ล้านบาท แต่ไม่ถึง 1 ล้านล้านบาท  ปีละ 2,000,000 บาท

          (ฉ) ตั้งแต่ 1 ล้านล้านบาทขึ้นไป    ปีละ 3,000,000 บาท”


ข้อ ๔ ให้ผู้ได้รับใบอนุญาตชําระค่าธรรมเนียมให้เป็นไปตามหลักเกณฑ์ที่กําหนดในข้อ 6 และข้อ 6/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 24/2562  เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 12 พฤศจิกายน พ.ศ. 2562  ซึ่งแก้ไขเพิ่มเติมโดยประกาศนี้สําหรับรอบปี พ.ศ. 2564 เป็นต้นไป


ข้อ ๕ ให้ผู้ค้าหลักทรัพย์อันเป็นตราสารแห่งหนี้ชําระค่าธรรมเนียมตามข้อ 9(2) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 24/2562  เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 12 พฤศจิกายน พ.ศ. 2562  ซึ่งแก้ไขเพิ่มเติมโดยประกาศนี้ สําหรับรอบปี พ.ศ. 2563  เป็นต้นไป


ข้อ ๖ ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2563 เป็นต้นไป


ผู้มีอํานาจลงนาม - ประกาศ ณ  วันที่ 8 ตุลาคม พ.ศ. 2563

 

 

 

                                                                 (นายพิชิต  อัคราทิตย์)

                                                                   ประธานกรรมการ

                                                คณะกรรมการกํากับหลักทรัพย์และตลาดหลักทรัพย์